Lietuvos ir Trinidado ir Tobago santykiai

Lietuvos ir Trinidado ir Tobago santykiai – dvišaliai tarptautiniai santykiai tarp Lietuvos ir Trinidado ir Tobago.

Diplomatiniai santykiai užmegzti 2012 m. rugsėjo 26 d.

Lietuvoje 2022 m. pradžioje gyveno trys Trinidado ir Tobago piliečiai.

 Santykių istorija 

Abiejų Tautų Respublikos vasalė Kuršo ir Žiemgalos Kunigaikštystė Tobago salą buvo kolonizavusi 1654-1689 m.

2004 m. gegužės 27-gegužės 29 d. Meksikos mieste Gvadalacharoje dienomis vykstančiame Europos Sąjungos, Lotynų Amerikos ir Karibų jūros valstybių bei vyriausybių vadovų susitikime Lietuvą atstovaujantis Lietuvos užsienio reikalų ministerijos sekretorius Šarūnas Adomavičius susitiko su Trinidado ir Tobago užsienio reikalų ministru, kur sutarta „artimiausiu metu“ užmegzti diplomatinius santykius.URM sekretorius Meksikoje susitiko su Karibų jūros bei Centrinės Amerikos šalių diplomatais (Lietuvos Respublikos užsienio reikalų ministerija)

Oficialūs diplomatiniai santykiai tarp dviejų valstybių užmegzti 2012 m. rugsėjo 26 d. Niujorke (JAV) Jungtinių Tautų Generalinės Asamblėjos 67-osios sesijos bendrųjų debatų paraštėse Lietuvos užsienio reikalų ministrui Audroniui Ažubaliui ir Trinidado ir Tobago užsienio reikalų ministrui Vinstonui Dukeranui savo vyriausybių vardu pasirašius bendrą komunikatą, kuriuo užmezgami Lietuvos ir Trinidado ir Tobago diplomatiniai santykiai. Trinidadas ir Tobagas tapo 163 valstybe, su kuria Lietuva užmezgė diplomatinius santykius.Lietuva užmezgė diplomatinius santykius su Trinidadu ir Tobagu (Lietuvos Respublikos užsienio reikalų ministerija)

2013 m. balandžio 15 d. Lietuvos ambasadoje Vašingtone įvyko Lietuvos ambasadoriaus JAV Žygimanto Pavilionio, Trinidado ir Tobago energetikos ministro Kevino Ramnarino bei Trinidado ir Tobago ambasadoriaus JAV Neilo Parsano su delegacija susitikimas. Jo metu aptarti Lietuvos planai statyti suskystintų gamtinių dujų terminalą, Lietuvos susidomėjimas galimybes importuoti gamtines dujas iš Trinidado ir Tobago importu galimybėmis į Lietuvą, sutarta surengti Lietuvos ir Trinidado ir Tobago energetikos ekspertų konsultacijas.Vašingtone aptartos Lietuvos ir Trinidado ir Tobago bendradarbiavimo galimybės energetikos srityje (Lietuvos Respublikos užsienio reikalų ministerija) Tų pačių metų rugsėjo 23 d. vizito Niujorke metu Lietuvos užsienio reikalų ministras Linas Linkevičius susitiko su Trinidado ir užsienio reikalų ministru, susitikimo metu pabrėždamas būtinybę plėsti dvišalius verslo ryšius, vystyti bendradarbiavimą energetikos srityje, ieškoti naujų galimybių bendradarbiauti tarptautiniuose forumuose. L. Linkevičius taip pat prašė Trinidado ir Tobago paramos Lietuvos kandidatūrai rinkimuose į JT Saugumo Tarybos nenuolatines nares.L. Linkevičiaus susitikimuose JT Generalinės Asamblėjos sesijoje – dėmesys valstybių solidarumui ir konstruktyviam dialogui (Lietuvos Respublikos užsienio reikalų ministerija)

 Švietimo, mokslo, sporto ir technologiniai mainai ir kultūrinis bendradarbiavimas 
Lietuvos futbolo klubuose yra rungtyniavę bent trys legionieriai, kilę iš Trinidado ir Tobago. Nuo 2022 m. Jonavos klubuose (FK Jonava, Jonava B) rungtyniauja gynėjas Dvaitas Natanielis Neto Paupas. Kiti žaidusieji – 2014–2015 m. FK Kruojos „Pakruojo“ komandoje rungtyniavęs Radanfah Abu Bakras ir 2013 m. Alytaus „Dainavos“ klube rungtyniavęs Akilas Defreitas.

 Ekonominiai santykiai 
2018 m. duomenimis, prekybos apyvarta tarp Lietuvos ir Trinidado ir Tobago siekė 1,07 mln. eurų.

Prekybos balanse dominuoja eksportas iš Lietuvos į Trinidadą ir Tobagą.

 Eksportas sudaro 1,07 mln. eur.
 Importuojamų prekių nebuvo. Kita vertus, importas varijuoja priklausomai nuo metų, kadangi iš Trinidado ir Tobago perkamos gamtinės dujos suskystintų gamtinių dujų terminalui.Klaipėdoje laukiama didelio dujų krovinio iš Trinidado ir Tobago (Verslo žinios)

 Metai  2016  2017  2018 Eksportas į Trinidadą ir Tobagą (tūkst. eur.) 159,6  581,3  1073,3 Importas iš Trinidado ir Tobago (mln. eur.) 0,0  14,53  0,0

 Pilietiniai mainai 
 Metai  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Trinidado ir Tobago piliečių skaičius Lietuvoje 1  3

 Pasiuntinių ir ambasadorių sąrašas 
Šalys nėra vienai kitai akreditavusios ambasadorių.

 Šaltiniai 

 Nuorodos 
 Trinidadas ir Tobagas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Trinidadas ir Tobagas